Video: Azille Coetzee gesels oor 'Die teenoorgestelde is net so waar' | Maroela Media
Die teenoorgestelde is net so waar deur Azille Coetzee is 'n vlymskerp en eerlike roman oor die verbintenis tussen drie jong vroue. 'n Aangrypende verhaal wat strek oor jare en skuif tussen kuns en seks, joga, vriendskap, lojaliteit en geheime.
Coetzee is 'n postdoktorale navorser in gender en dekolonisasie aan die Universiteit Stellenbosch by die Sentrum vir Historiese Trauma en Transformasie. Sy het 'n PhD in filosofie van die Vrije Universiteit van Amsterdam en die Universiteit Stellenbosch. Coetzee is ook die skrywer van In my vel wat in 2019 by Tafelberg verskyn het. Haar navorsing is in verskeie internasionale feministiese joernale gepubliseer en sy skryf soms vir plaaslike Afrikaanse publikasies soos Vrye Weekblad, LitNet en Rapport.
Die teenoorgestelde is net so waar het pas by NB-Uitgewers verskyn, en dit kos R295 (prys onderworpe aan verandering). Klik hier om die boek aanlyn te koop.
Bibi Burger het met Azille Coetzee oor haar roman gesels. Luister hier na die volledige gesprek wat deur Graffiti Boeke aangebied is: